section_heading: Galatasaray
paragraph_text: Elano je došao u Galatasaray 30. srpnja 2009., potpisavši četverogodišnji ugovor za ovaj turski klub. Na aerodromu ga je dočekalo preko 1300 obožavatelja. Elano je u Galatasarayu nosio dres s brojem 9 koji je prije toga pripadao najpoznatijem turskom igraču Hakanu Sukuru. Prvu utakmicu odigrao je 20. kolovoza 2009. u Europskoj ligi s estonskim klubom Levadia Tallinn, ušavši s klupe u 69. minuti. Prvi pogodak za klub postigao je u domaćoj ligaškoj utakmici protiv Kayserispora 23. kolovoza 2009. zabivši gol s 28 metara.